Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltain presidentti Obama varoittaa, -
että Iranin ydinsopimuksen hylkääminen -
antaa Iranille lisää valmiuksia ydinaseen valmistamiseen.
Syyrian ulkoministeri al-Muallem tapasi Iranin ulkoministeri Zarifin.
Ministerit keskustelivat yhteistyöstä Syyrian konfliktissa.
Arabiulkoministerit varoittavat, että rauhanneuvottelujen junnaaminen -
on kiristänyt Israelin ja palestiinalaisten suhteita.
Ydinsopimus, johon päästiin 14.7., -
on johtanut kummankin puolen lobbaukseen USA:n kongressissa.
Kongressin jäsenten on määrä äänestää syyskuussa sopimuksesta, -
josta maat ovat neuvotelleet pitkään.
Obama varoitti puheessaan American Universityssä, -
että sopimuksen hylkääminen -
antaisi Iranille lisää valmiuksia ydinaseen valmistamiseen.
Jos kongressi hylkää sopimuksen, pakotteita luultavasti helpotettaisiin -
mutta Iranin ei tarvitsisi suostua rajoituksiin eikä tarkastuksiin.
Siinä mielessä arvostelijat ovat oikeassa.
Hylkää sopimus, niin saat paremman sopimuksen ― Iranin kannalta.
Obama toisti kantansa, että sotilasisku ydinlaitoksiin -
ajaisi Iranin ydinohjelman syvemmälle maan alle -
ja johtaisi sotaan Lähi-idässä.
Jos kongressi hylkää sopimuksen, jää Yhdysvalloille, -
joka on sitoutunut siihen, että Irania estetään saamasta ydinase, -
ainoastaan yksi vaihtoehto: -
taas yksi uusi sota Lähi-idässä. Tässä on asian ironia.
Kuten aiemmin olen todennut, sotatoimet estäisivät Irania -
paljon tehottomammin kuin tämä sopimus.
Se ei ole vain minun oletukseni.
Kaikki arviot ja myös israelilaisanalyytikot puoltavat sitä, -
että sotatoimet vain lykkäisivät Iranin ohjelmaa muutamalla vuodella, -
mikä on vain murto-osa tämän sopimuksen asettamista rajoituksista.
Obama kommentoi myös Israelin kantaa sopimukseen.
Obama korosti, että sopimus olisi -
Israelin ja maailman turvallisuusintressien mukainen.
Näin vaarallisessa ympäristössä Israelin täytyy olla valpas.
Se aivan oikein vaatii, ettei se voi jättää turvallisuuttaan muiden maiden,
ei edes ystävänsä USA:n käsiin.
Meidän täytyy suhtautua israelilaisten huoliin vakavasti.
Israelin ystäville ja Israelin kansalle sanon näin: -
ydinasein varustautunut Iran on paljon vaarallisempi Israelille, -
Amerikalle ja maailmalle -
kuin Iran, jonka pakotteita helpotetaan.
Tiedän, että Netanjahu vastustaa kiivaasti sopimusta.
En epäile hänen vilpittömyyttään, -
mutta uskon, että hän on väärässä.
Uskon, että faktat puoltavat tätä sopimusta.
Uskon, että ne ovat Amerikan ja Israelin etujen mukaisia.
USA:n presidenttinä rikkoisin perustuslaillisia velvollisuuksiani, -
jos toimisin vastoin parempaa tietoani vain, -
koska se aiheuttaisi väliaikaista kitkaa suhteessa ystävään ja liittolaiseen.
En usko, että se olisi oikein Yhdysvalloilta -
eikä myöskään Israelilta.
Eräs israelilaisviranomainen vastasi Obaman puheeseen sanomalla, -
että Israel ei epäile Obaman vilpittömyyttä -
mutta uskoo sopimuksen jouduttavan sotaa eikä estävän sitä, -
sillä talouskriisi rajoittaa Irania tällä hetkellä -
ja pakotteiden poistaminen käynnistäisi sen tuhoamisvalmiudet -
ja saattaisi Israelin ja maailman vaaraan.
Muissa uutisissa: Syyrian ulkoministeri al-Muallem -
tapasi Iranin ulkoministeri Zarifin.
Al-Muallem saapui Teheraniin neuvottelemaan toimista, -
joilla Syyrian sisällissota saataisiin lopetettua.
Ministerit neuvottelivat ISISin-vastaisesta taistelusta.
Syyrian valtiollisen tv-kanavan mukaan Muallem sanoi, -
että Syyria tukee ISISin-vastaisia toimia, -
jos ne koordinoidaan Syyrian hallinnon kanssa, -
mutta kaikki muu "rikkoo Syyrian itsemääräämisoikeutta".
Yhdysvallat ilmoitti tällä viikolla sallivansa ilmaiskut, -
joilla puolustetaan USA:n kouluttamia kapinallisia, -
vaikka hyökkääjinä olisivat Syyrian armeija tai sen liittolaiset.
USA:n lausunto herätti huolta Iranissa ja Venäjällä, -
jotka ovat tukeneet Syyrian presidentti Assadia -
sotilaallisesti ja taloudellisesti.
Syyriasta vielä: Yhdysvallat kertoi saaneensa vihiä siitä, -
että al-Nusran rintama olisi siepannut USA:n kouluttamia kapinallisia.
Anonyyminä pysyttelevä amerikkalais- puolustusviranomainen sanoi, -
että ainakin viiden kapinallisen uskotaan tulleen siepatuiksi.
Al-Nusran rintama julkaisi videon, -
jolla se syyttää siepattuja USA:n johtaman liittouman avustamisesta.
Tänään al-Nusran rintama katkaisi käden länneltä ja Amerikalta -
Bilad al-Shamissa. Ristiretkiarmeija tietysti kouluttaa näitä "maltillisia" -
ja tuo heitä Syyriaan taistelemaan mujahideeneja vastaan, -
jotka eivät ole tehneet muuta kuin kohottaneet Allahia ylistäviä lippuja -
ja puolustaneet muslimien kunniaa.
Al-Nusran rintaman iskun uskotaan vaatineen tällä viikolla -
ensimmäisen kuolonuhrin "Uuden Syyrian joukkojen" riveissä.
Tapaus korostaa "Uuden Syyrian joukkojen" haavoittuvuutta.
Joukkojen vahvuuden arvellaan olevan alle 60 miestä.
Se saapui maahan vain muutama viikko sitten.
Se on Obaman strategian ydinjoukko, -
ja sitä on määrä kasvattaa niin, että se pystyy valtaamaan alueita ISISiltä.
Sitten Egyptiin, jossa arabiulkoministerit keskustelivat -
Arabiliiton päämajassa Kairossa palestiinalaisten rauhantoiveista.
Egyptin ulkoministeri Shukri vahvisti maansa tukevan palestiinalaisvaltiota.
Hän sanoi, että rauhanneuvottelujen junnaaminen on kiristänyt -
Israelin ja palestiinalaisten suhteita.
Palestiinalaiskysymys on jatkossakin tärkein kysymys arabimaassa.
Viivyttely ongelman syyjuuren ratkaisemisessa -
juridisten kansainvälisten päätösten kautta -
on heittänyt synkän varjon koko alueen ylle -
ja syventänyt kriisiä.
Arabiliiton pääsihteeri al-Arabi varoitti -
levottomuuksien yltymisestä Länsirannalla ja Jerusalemissa -
ja syytti Israelia vihamielisyyksistä Temppelivuorella -
sekä vihamielisyyksistä viime viikkoina palestiinalaisia vastaan.
Komitea keskustelee tänään ministeritasolla -
huolestuttavasta ja vaarallisesta tilanteesta miehitetyillä alueilla, -
koska Israelin vihamielisyydet ovat kiihtyneet -
al-Aqsan moskeijalla sekä palestiinalaisia kohtaan.
Israelilaisviranomainen vastasi Arabiliiton syytöksiin sanomalla, -
että Israel tekee kaiken voitavansa säilyttääkseen rauhan -
ja pyrkii saattamaan julmuuksiin viime viikkoina syyllistyneet -
tuomittavaksi oikeuden eteen.
Kiitos seurasta! Tässä olivat uutiset Jerusalemista.
Olen Jonathan Hessen. Hyvää illan jatkoa! Nähdään huomenna.
Suomennos: Marianne Tenetz